У бібліятэцы Віленскага універсітэта захоўваецца друкаваная праграма, якая датавана 1725 годам. Яна паведамляе, што ў сувязі з заканчэннем навучальнага года ў Бабруйску была пастаулена драма ´Акадэмія мудрацоў караля Аляксандра´. прысвечаная ўзаемаадносінам Аляксандра Македонскага і Арыстоцеля. Вядома, што пры езуіцкім калегіуме ў 1760 годзе дзейнічаў школьны тэатр, які працаваў да 1768 г. Такім чынам гісторыя тэатра ў Бабруйску налічвае без малога трыста год.